
REFERAT

pentru avizarea Planului Urbanistic Zonal „Locuinte colective si functiuni complementare”str. Armoniei nr. 25, Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U32007-005836/04.12.2007, prin care se solicită avizarea din punct de vedere urbanistic a Planului Urbanistic Zonal „Locuinte colective si functiuni complementare” – strada Armoniei nr. 25, Timişoara

Având în vedere cerinţele Certificatului de Urbanism nr. 5496 din 29.08.2007.
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic Zonal „Locuinte colective si functiuni complementare” – strada Armoniei nr. 25, Timişoara

Documentaţia este iniţiată de beneficiarul S.C. BEGA TRANS AUTO S.A. şi elaborată de S.C. STUDIO ARCA S.R.L. Timişoara, pr. nr. 220/2007.

Zona studiata este amplasata in teritoriul administrativ al municipiului Timisoara, in partea de nord a orasului, la intersectia dintre str. Gr. Alexandrescu (INEL IV) si str. Armoniei.
In cadrul PUG Timisoara s-a stabilit ca aceasta zona este rezervata pentru unitati industriale, dar in cadrul cvartalului sunt prezente local propuneri pentru functiuni publice si locuire.

Zona studiată care face obiectul acestei documentaţii, nu se află în zonă protejată sau de protecţie a monumentelor istorice.

Pentru acest Plan Urbanistic Zonal a fost obtinut avizul cu nr. 44 din 10.04.2008 eliberat de Consiliului Judetean Timis.

Prin prezentul Plan Urbanistic Zonal „Locuinte colective si functiuni complementare” – strada Armoniei nr. 25, Timişoara, nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului.

Terenul in suprafata totala de 15.201 mp este identificat prin C.F. nr. 135049, nr. cad. 2112/2/1/2/1 având o suprafaţă de 9039 mp si nr. cad. 2112/2/1/2/2 cu o suprafata de 5342 mp, precum si C.F. nr. 141370, nr. cad. 2112/2/5/1 avand o suprafata de 820 mp, aflat în proprietatea S.C. BEGA TRANS AUTO S.A.
Se propune amplasarea unor cladiri dezvoltate mai mult pe inaltime (S+P+6E+Er - S+P+10E+Er), pentru a lasa cat mai mult spatiu pentru zonele verzi. Astfel, spre str. Gr. Alexandrescu (viitorul Inel IV de circulatie) se propune amplasrea a trei  cladiri punctiforme cu regim de inaltime variabil S+P+8E+Er/S+P+10E+Er, iar spre spatele parcelei doua volume liniare in forma de „L” cu regim de inaltime S+P+6E+Er. Intre acestea se formeaza curti interioare semiprivate sau curti deschise spre zona publica a trotuarelor, amenajate ca spatii verzi (min. 10% din suprafata terenului). Accesul spre locuinte se va face la nivelul parterului prin case de scara care coboara si in parcajul amenajat in subsol. Cladirile vor fi dotate cu lifturi care vor permite si deplasarea persoanelor cu handicap locomotor.
Terenul este accesibil pietonal si auto de pe str. Gr. Alexandrescu (INEL IV) si str. Armoniei, strada propusa a se largi pe portiunea respectiva. Accesele auto pentru parcajele din incinta parcelei (cu posibilitate de întoarcere în curte) se vor face de pe latura estică si nordica şi

vor permite accesul maşinilor de intervenţie conform avizului Comisiei de Circulaţie nr. TH2007-005321/22.11.2007. 





Imobilele se vor dota in mod obligatoriu a cu lift conform "Normativului privind proiectarea clădirilor de locuinţe", aprobat cu ordinul nr. 71/N din 27 martie 1997.


      
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. si sub rezerva dotarii in mod obligatoriu a imobilelor cu lift conform reglementarilor in vigoare.

Indicii propuşi prin documentaţie sunt:

POT max locuinte = 40 %

POT max functiuni complementare = 50 %

CUT max suprateran =  3,5

Regim de inaltime max. S+P+10E+Er

Spatii verzi min 10%


Se vor respecta condiţiile impuse prin avizele eliberate de deţinătorii de reţele şi utilităţi publice. 

Autorizatia de Construire se va putea elibera doar dupa ce suprafetele de teren afectate de largirea drumurilor vor trece in domeniul public.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic Zonal „Locuinte colective si functiuni complementare” – strada Armoniei nr. 25, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

